Karma
Karma (-ae, m.; Sanscritice कर्म; IPA ˈkərmə; Palice kamma), ‘actionem’, ‘opus’, vel ‘actum’ significans, ad spirituale causae et effectus principium pertinet, ubi consilium et acta hominis (quod est causa) futurum illius hominis movent (quod est effectus). Bonum consilium et bona acta karmam bonum et felicitatem futuram, sed mala consilia et mala acta karmam malum et dolorem futurum amplificant. Karma in multis scholis religionum Asianarum arte cum notione reincarnationis conectitur. In quibus scholis, praesens hominis karma futurum in vita praesenti afficit, una cum natura et qualitate futurarum hominis vitarum (saṃsāra). Karma, in India antiqua ortus, est sententia maximi momenti in Hinduismo, Buddhismo, Iainismo, Sikhismo, et Taoismo.